ரேண்டின் நாவல்கள் முதலில் பதிப்பிக்கப்பட்டபோது அவை நீளமானதும் மெலோடிராமாடிக் என்றும் ஏளனம் செய்யப்பட்டன, பின்னாளில் அவை பெருமளவிற்கு வாய்வழியாகவே சிறந்த விற்பனையாகும் எழுத்துக்களாயின. தனது "நைட் ஆஃப் ஜனவரி 16ன்த்" நாடகத்திற்கே ரேண்ட் முதல்முறையாக விமர்சனங்களைப் பெற்றார். பிராட்வே தயாரிப்பின் மதிப்பீடுகள் கலவையாக இருந்தன என்பதோடு சாதகமான விமர்சனங்கள்கூட கவலை தருவனவாக இருக்கும் என்று ரேண்ட் கருதினார், ஏனென்றால் அந்த திரைக்கதையில் தயாரிப்பாளரால் குறிப்பிடத்தகுந்த மாற்றங்கள் செய்யப்பட்டிருந்தன. ரேண்ட் தானும்கூட தனது முதல் நாவலான "வி தி லிவிங்" பரவலாக மதிப்பீடு செய்யப்படவில்லை என்று குறிப்பிட்டார், ஆனால் மைக்கேல் எஸ்.பெர்லினர் 200க்கும் மேற்பட்ட பதிப்பகங்களால் பதிப்பிக்கப்பட்டதோடு 125 வெவ்வேறு வகையான மதிப்பீடுகளோடு "அவருடைய வேறு எந்த எழுத்தைக் காட்டிலும் இதுவே அதிகம் மதிப்புரை செய்யப்பட்டதாக இருக்கிறது" என்று கூறுகிறார். இந்த மதிப்புரைகளில் பலவும் அவருடைய பின்னாளைய எழுத்துக்களுக்கு அவர் பெற்றதைக் காட்டிலும் மிகவும் நேர்மறையானதாகவே இருந்திருக்கின்றன. அவருடைய 1938 ஆம் ஆண்டு குறுநாவலான "ஆன்த்தம்" இங்கிலாந்தில் இதனுடைய முதல் முதல் பதிப்பு மற்றும் அடுத்தடுத்து வந்த சில மறுவெளியீடுகள் ஆகிய இரண்டும் மதிப்புரையாளர்களிடமிருந்து சிறிதளவு கவனமே பெற்றது.

ரேண்டின் முதல் நன்கு விற்பனையான "தி ஃபவுண்டைன்ஹெட்" "வி தி லிவிங்கைக்" காட்டிலும் அதிகமாக சில மதிப்புரைகளைப் பெற்றது என்பதுடன் மதிப்பிடுபவர்களின் விமர்சனங்கள் கலவையாக இருந்தன. "தி நியூயார்க் டைம்ஸில்" ரேண்டை பெருமளவிற்கு பாராட்டி நேர்மறையான விமர்சனங்கள் வெளிவந்தன. "டைம்ஸ்" விமர்சகர் ரேண்டை "திறமையாகவும், அழகாகவும், கசப்போடும்" எழுதுகின்ற "பெரும் ஆற்றலுள்ள எழுத்தாளர்" என்று அழைத்தார், அத்துடன் அந்தப் பத்திரிக்கை அவர் "தனிநபரின் பரிசாக அவர்களை துதிபாடி எழுதுகிறார்... நம் காலத்தின் சில அடிப்படையான கருத்தாக்கங்கள் வழியாக சிந்திக்காமல் இந்த பிரமாதமான புத்தகத்தை உங்களால் வாசிக்க முடியாது" என்று குறிப்பிட்டது. வேறுசில நேர்மறையான விமர்சனங்களும் இருந்தன, ஆனால் ரேண்ட் அவற்றை தன்னுடைய செய்தியை புரிந்துகொள்ளவில்லை என்றோ அல்லது முக்கியத்துவமில்லாத பதிப்பகங்களிலிருந்து வந்ததனாலோ புறம்தள்ளினார். இந்த நாவலின் நீளத்தைக் குறிப்பிடும் பல எதிர்மறையான விமர்சனங்கள் ஒருவர் "புத்தகத் திமிங்கிலம்" என்றோ மற்றவர் "இதை வாங்குகின்ற யாரும் காகித பகுத்தறிவு குறித்த கடுமையான விரிவுரையைப் பெற தகுதியானவராக இருப்பார்" என்பதாகவோ இருந்தன. மற்ற எதிர்மறையான விமர்சனங்கள் இந்தக் கதாபாத்திரங்கள் கருணையில்லாதது என்றும் ரேண்டின் பாணி "குற்றத்திற்குரிய கற்பனை செய்ய இயலாதது" என்றனர்.

ரேண்டின் 1957 ஆம் ஆண்டு நாவலான "அட்லஸ் ஷ்ரக்டு" பரவலாக மதிப்பீடு செய்யப்பட்டிருக்கிறது, இவற்றில் பலவும் கடுமையாக எதிர்மறையானவையாக இருந்தன. "நேஷனல் ரிவ்யூவில்" கன்சர்வேட்டிவ் எழுத்தாளரான விட்டேகர் சேம்பர்ஸ் இந்தப் புத்தகத்தை "முதிர்ச்சியில்லாதது" என்றும் "குறி்ப்பிடும்படியான அற்பமானது" என்றும் அழைத்தார் என்பதோடு இதை "நாவல் என்ற பதத்தை மதிப்பிழக்கச் செய்வதால் மட்டுமே இதை நாவல் என்று அழைக்கலாம்" என்றும் குறிப்பிட்டார். அவர் இந்தப் புத்தகத்தின் தொனியை "ஒத்திவைக்கப்படாத கீச்சிடல்" என்றும் சோவியத்துக்களைப் போன்றே ரேண்டும் கடவுளற்ற அமைப்பிற்கு ஆதரவானவராக இருக்கிறார் என்று குற்றம்சாட்டினார், ""அட்லஸ் ஷ்ரக்டு" இல் கிட்டத்தட்ட எல்லாப் பக்கங்களிலும் 'வாயு அறைக்குப் போ!' என்று உத்தரவிடுகின்ற வலி மிகுந்த கட்டாயத்திலிருந்து ஒரு குரலைக் கேட்க முடிகிறது" என்றார். ஒருசில பதிப்பகங்கள் மட்டுமே இந்த நாவலுக்கு நேர்மறையான விமர்சனங்களை அளித்தன, ஆனால் ரேண்ட் ஸ்காலராக உள்ள மிமி ரெய்சல் கிளேட்ஸ்டின் அவற்றைப் பின்னாளில் இந்தப் புத்தகத்தை "மிகமோசமான அறிவின்மை" என்று அழைத்த பல விமர்சகர்களும் "ஒருவருக்கொருவர் புத்திசாலித்தனமான விமர்சனங்களை திட்டமிட்டு புனைந்துகொண்டனர் போல் இருக்கிறது" என்றார், அவர்கள் இது "வெறுப்போடு எழுதப்பட்டது" என்றும் "கருணையின்றி சித்திரவதைப் படுத்துவதும் சலிப்பானதுமாக" இருக்கிறது என்றனர்.

ரேண்டின் வாழ்நாளிலே அவருடைய எழுத்துக்கள் கல்வித்துறை நிபுணர்களிடமிருந்து குறைவான கவனத்தையே பெற்றது. ரேண்டின் தத்ததுவம் குறித்த முதல் கல்வித்துறை புத்தகமான "வித் சாரிட்டி டுவேர்ட் நன்: அன் அனலிஸிஸ் ஆஃப் அய்ன் ரேண்ட்ஸ் ஃபிலாசபி" 1971 இல் வெளிவந்தபோது அதன் ஆசிரியரான வில்லியம் எஃப்.ஓநீல் அவரை தீவிரமாக எடுத்துக்கொள்வதற்காக "கூட்டிணைவிலான குற்றத்திற்கு" வழியமைத்துவிடக்கூடிய "நேர்மையற்ற செயல்தி்ட்டம்" என்று ரேண்ட் குறித்து எழுதி பிரகடனப்படுத்துகிறார். ரேண்டின் கருத்துருவாக்கம் குறித்த சில கட்டுரைகள் அவர் 1982ஆம் ஆண்டில் மரணமடைவதற்கு முன்பு கல்வித்துறை பத்திரிக்கைகளில் வெளிவந்திருக்கின்றன, அவற்றில் பலவும் "தி பர்சனாலிஸ்ட்" டில் காணப்படுகின்றன. ஒரு இலக்கிய ஆளுமையாக அவர் வாழ்நாளின்போது ரேண்ட் குறித்த பரிசீலனை மிகவும் வரம்பிற்குட்பட்டதாக இருந்தது. கிளேடஸ்டீன் ரேண்ட் குறித்து 1973ஆம் ஆண்டில் ஆய்வுசெய்யத் தொடங்கியபோது அவருடைய நாவல்கள் குறித்த கல்வித்துறை கட்டுரைகள் எதையும் காண இயலவில்லை, 1970களில் மட்டுமே மூன்று கட்டுரைகள் வெளிவந்திருக்கின்றன.

முந்தைய புனைவு
ஆரம்பகால வாழ்க்கை
வாழ்க்கைக் குறிப்பு
இலக்கிய வரவேற்பு